વામદળોના સમર્થનવાળા ખેડૂત તથા મજૂર સંગઠનો દ્વારા આજે દિલ્હીમાં એક મોટી રેલી કાઢવામાં આવી રહી છે. મજદૂર કિસાન સંઘર્ષ રેલી સવારે લગભગ 10 વાગે રામલીલા મેદાનથી શરૂ થઇ, જેમાં સામેલ લાખો ખેડૂર-મજૂર સંસદ ભવન તરફ કૂચ કરી રહ્યા છે. આ રેલીના લીધે દિલ્હી ગેટથી એલએનજેપી રોડ સુધી લાંબો જામ લાગી ગયો છે. અહીં લગભગ એક કલાક સુધી ટ્રાફિક રોકી રાખવામાં આવ્યો હતો. બીજી તરફ લક્ષ્મી નગરથી આઇટીઆઇ સુધીના માર્ગ પર પણ ભારે ચક્કાજામ થયો હતો. ખેડૂત-મજૂરની માર્ચના લીધે નવી દિલ્હી અને મધ્ય દિલ્હીના બધા જ મુખ્ય માર્ગો પર ભારે ટ્રાફિક જામની સ્થિતિ સર્જાઇ હતી. જેથી લોકોને ભારે સમસ્યાનો સામનો કરવો પડી રહ્યો છે.